शिक्षा मंत्रालय
केंद्रीय शिक्षा मंत्री ने आईआईआईटी, श्री सिटी में एक मेइती-वित्त पोषित प्रौद्योगिकी व्यापार इनक्यूबेटर ज्ञान सर्कल वेंचर्स का वर्चुअल रूप से उद्घाटन किया
केंद्रीय शिक्षा मंत्री, श्री रमेश पोखरियाल 'निशंक' ने आज यहां वीडियो कांफ्रेंस के माध्यम से भारतीय सूचना प्रौद्योगिकी संस्थान, श्री सिटी , आंध्र प्रदेश मेंएक मेइती-वित्त पोषित प्रौद्योगिकी व्यापार इनक्यूबेटर ज्ञान सर्कल वेंचर्स  का वर्चुअल माध्यम से उद्घाटन किया। इस अवसर पर, श्री अमित खरे, सचिव, उच्च शिक्षा, श्री अजय प्रकाश साहनी, सचिव, इलेक्ट्रॉनिकी एवं सूचना प्रौद्योगिकी मंत्रालय ; श्री सतीश चंद्रा, विशेष मुख्य सचिव उच्च शिक्षा, आंध्र प्रदेश सरकार; श्री बाला एम.एस., अध्यक्ष, बोर्ड ऑफ गवर्नर्स, आईआईआईटी श्री सिटी चित्तूर; श्री श्रीनिवास सी राजू, अध्यक्ष, श्री सिटी; प्रो. जी कन्नबीरन, निदेशक,आइआईआईटी श्री सिटी, चित्तूर और मंत्रालय के वरिष्ठ अधिकारी मौजूद थे।
इस अवसर पर, श्री पोखरियाल ने कहा कि नवाचार वह इंजन है जो राष्ट्र की प्रगति को शक्ति प्रदान करता है। उन्होंने कहा कि हमें नवाचार और उद्यमिता को बढ़ावा देने की आवश्यकता है जिसके द्वारा यह सुनिश्चित किया जा सके कि हम आत्मनिर्भर हैं और अत्याधुनिक स्तर पर विज्ञान एवं प्रौद्योगिकी के क्षेत्र में एक लीडर के रूप में बने हुए हैं। यह'ज्ञान सर्कल वेंचर्स'उस प्रकार के केंद्र हैं, जिसमें युवाओं के मन में उद्यमशीलता उत्पन्न करने और उन्हें सफल नवप्रवर्तक बनने के लिए प्रबंधक करने की क्षमता मौजूद है।
वर्ष 2020 मेंउद्यमिता की भावना को ध्यान में रखते हुए, आईआईआईटी श्री सिटी टीबीआई, ज्ञान सर्कल वेंचर्स की शुरूआत कर रहा है। श्री पोखरियाल ने बताया कि ज्ञान सर्कल वेंचर्स, सूचना प्रौद्योगिकी मंत्रालय  द्वारा अनुमोदित किए गए प्रौद्योगिकी इनक्यूबेशन एंड डेवलपमेंट ऑफ एंटरप्रेन्योर इनक्यूबेशन केंद्र के रूप में कार्य करेगा।
उन्होंने यह भी बताया कि इनक्यूबेटर अपनी बौद्धिक पूंजी का उपयोग करके संस्थानों की उद्यमशीलता की भावनाओं का लाभ उठाएगा और आर्टिफिशियल इंटेलिजेंस , ब्लॉक-चेन, साइबर भौतिक पद्धति , साइबर सुरक्षा, इंटरनेट ऑफ थिंग्स , रोबोटिक्स आदि जैसी उभरती हुई प्रौद्योगिकियों के उपयोग को संलग्न करेगा।
श्री पोखरियाल ने बताया कि ज्ञान सर्कल वेंचर्स निवेश, बुनियादी संरचना और सलाह के माध्यम से विभिन्न चरणों में सहायता प्रदान करके नवाचार और स्टार्टअप के लिए एक हब के रूप में कार्य करेगा। विशेष रूप से, टीबीआई में एक सलाहकार समिति होगी जिसमें प्रमुख उद्योगपति, उद्यमी और तकनीकी विशेषज्ञ शामिल होंगे। यह शिक्षा और उद्योग दोनों क्षेत्रों से इन विशेषज्ञों और नेटवर्क का लाभ प्राप्त करने में सक्षम बनाएगा। मंत्री ने आशा व्यक्त किया कि इनक्यूबेटर समाज के प्रति सजग उद्यमिता और ईंधन रोजगार का सृजन करने की दिशा में उत्प्रेरक के रूप में काम करेगा।
इस अवसर पर, श्री अमित खरे ने कहा कि आईआईआईटी, श्री सिटी नवाचार एवं उद्यमिता की संस्कृति को बढ़ावा देता है जिससे संकाय और छात्रों को अपनी क्षमता का लाभ प्राप्त करने और समुदाय की आवश्यकताओं को पूरा करने में सहायता प्राप्त हो सके।हम कई प्रकारों से उद्यमिता और नवाचार को बढ़ावा दे रहे हैं। आईआईआईटी, श्री सिटी शिक्षा मंत्रालय के नवाचार प्रकोष्ठ और स्थापित संस्थान नवाचार परिषद का एक भाग रहा है। इसके अलावा, आईआईआईटी श्री सिटी द्वारा छात्रों को अभिनव विचारों का निर्माण करने और उन्हें व्यापार के अवसरों में परिवर्त्तित करनेकी दिशा में समर्थन प्रदान करने और सक्षम बनाने के लिए एक उद्यमिता प्रकोष्ठ  की स्थापना की गई है। ई-सेल के द्वारा छात्रों को सामाजिक जिम्मेदारी निभाने के साथ सफल उद्यमी बनने का प्रशिक्षण प्रदान किया जाता है। श्री खरे ने आशा व्यक्त किया कि मेइती द्वारा समर्थित टीबीआई-ज्ञान सर्कल वेंचर्स निवेश, बुनियादी संरचना और समर्थन के माध्यम से विभिन्न चरणों में नवप्रवर्तकों और स्टार्टअप्स को सहायता प्रदान करेगा। यह संकाय एवं छात्रों के नवाचारों का व्यावसायीकरणकरने के लिए एक चैनल के रूप में भी कार्य करेगा।
मेइती के सचिव, श्री अजय प्रकाश साहनी ने कहा कि आईआईआईटी, श्री सिटी शिक्षा एवं उद्योगों के सहयोग का एक आदर्श उदाहरण है और वे नवाचार के क्षेत्र में बहुत ही अच्छा कार्य कर रहे हैं।